INSP: Infectările cu tulpina Delta au crescut cu 11,5% în ultimele două luni în România. Peste 260 de infectări au fost înregistrate până acum în țară.
Peste 260 de infectări cu varianta Delta a coronavirusului au fost înregistrate până acum în România, anunță Institutul Național de Sănătate Publică (INSP). Infectările cu tulpina Delta au crescut de la 1,5% la 13%.
Potrivit raportului INSP transmis marți, până la 1 august au fost raportate 2.610 secvențieri. Din acestea au fost confirmate 2.009 cazuri de variante SARS-CoV-2 care determină îngrijorare.Rata de confirmare cu noi variante ale SARS-CoV-2 care determină îngrijorare este de 77%. Dintre cele 2.009 cazuri, 262 sunt cu tulpina Delta, 23 cu tulpina Gamma, 11 cu tulpina Beta și 1.713 cu tulpina Alpha.În privința cazurilor confirmate cu tulpina Delta, INSP anunță un trend crescător, de la 1,5% în urmă cu două luni la 13% în ultima săptămână din luna iulie.Din cele 262 de cazuri cu varianta Delta, 42% (110 cazuri) se află în 56 focare, dintre care 48 familiale (77 cazuri) și opt de colectivitate (33 cazuri), din București (11) și 13 județe: Argeș (5), Bacău (3), Brașov (1), Brăila (1), Botoșani (1), Călărași (5), Constanța (2), Dolj (5), Ilfov (6), Iași (10), Olt (1), Teleorman (3) și Timiș (2).Dintre focare, pentru opt a fost menționat istoric de călătorie în Finlanda (1), India (3), Italia (1), Spania (1), Turcia (1), UK (1).Pentru 35% (92 cazuri) nu s-a putut face o o legătură epidemiologică.18 la sută dintre cazuri, respectiv 46, sunt cazuri sporadice și au istoric de călătorie sau de ședere la lucru în alte țări.Dintre cele 262 cazuri confirmate cu varianta Delta, 50 de persoane (19%) fuseseră vaccinate. Dintre ele, trei erau vaccinate incomplet și 47 erau complet vaccinate.Au fost înregistrate 14 decese la cazuri confirmate cu varianta Delta în județele Argeș, Bacău (2), Iași (3), Olt, București, Botoșani, Constanța, Mureș (2), Vâlcea, Satu Mare.